Lynnwood Privaatskool - Kleinklasonderrig in Pretoria - Inligting
OOR LYNNWOOD PRIVAATSKOOL
Lynnwood Privaatskool (LPS) open sy deure op 1 Januarie 2013 as 'n onafhanklike Privaatskool vir kleinklasonderrig. LPS bied leerders die unieke geleentheid tot individuele aandag en kwaliteit onderrig in 'n aangename en ontspanne leeromgewing waar elke kind gekoester en na waarde geag word.
Ons deure staan oop vir leerders met gemiddelde tot superieure intellek wat dit moeilik vind om in groot klasse hulle volle potensiaal te bereik. Ons tipiese leerders is die perfeksionis wat ekstra tyd benodig om foutlose take in te handig, die stil en skaam leerder, wat nie die vrymoedigheid het om in 'n groot klas vrae te vra nie , en die intelligente leerder wat weens siekte, aandagafleibaarheid of angstigheid, agterstande ontwikkel wat nie in 'n groot groep geidentifiseer of aangespreek kan word nie. Verder het ons leerders, wie se ouers ernstig is oor kwaliteit onderrig , en 'n doelbewuste keuse maak om hul kinders die beste kwaliteit onderrig moontlik te bied.
Met 'n onderwyser/leerling verhouding van 1 tot 12 skep LPS 'n veilige leeromgewing deur 'n atmosfeer van omgee, geduld en ondersteuning, om elke leerder die geleentheid te gee om hul selfvertroue te bou en hul eiewaarde te ontdek en te vestig. Met elke kind se breinprofiel aan die onderwyser bekend, word leerders se unieke denkwyses verstaan en uitgedaag.
Die skool is gebaseer op Christelike waardes en die uitbouing en uitlewing daarvan. Hierdie waardes word herbevestig in 'n skoolomgewing van wedersydse respek, deernis en omgee vir mekaar.
'n Gedragskode vir leerders verseker gesonde dissipline en 'n positiewe omgewing wat vir leerders die riglyne en struktuur skep waarbinne die "vryheid met verantwoordelikheid" beginsel vasgelê kan word.
LPS volg 'n holistiese benadering om ons leerders optimaal toe te rus vir die eise en uitdagings van hoërskool en die moderne wêreld. Ons program is dus so saamgestel dat daar 'n gesonde balans gehandhaaf word tussen akademie en pret, persoonlike en emosionele ontwikkeling sowel as kulturele, sosiale en fisiese ontwikkeling.
Lynnwood Privaatskool (LPS) volg die CAPS kurrikulum (CURRICULUM AND ASSESSMENT POLICY STATEMENTS) wat verryk en aangevul word om hoë akademiese standaarde daar te stel. Ons volg die Finland se onderrigmetodes en beginsels met groot
sukses en tot voordeel van ons leerders. Weens 'n holistiese benadering in die ontwikkeling van ons leerders, sluit ons addisionele vakke en geleenthede vir al ons leerders in o.a.:
Animasie 'n eerste en enigste in Suid Afrika
Musiekonderrig, sang en beweging en musiekterapie
Emosionele intelligensie ingewerk in die lewensvaardighede
Leerders word toegerus met effektiewe leer- en- studiestrategieë, om hul sodoende die beste geleentheid tot akademiese sukses te gee.
Alle graad 4 - 7 leerders se breinprofiele word gedoen om sodoende hul unieke denkwyses te verstaan en hul leerwyses te akkomodeer.
Leerders vanaf Graad 1 tot 7 word onderrig.
07:30 - 13:00 (Graad 1-3)
07:30 - 13:30 (Graad 4-7)
07:30 - 12:00 (Graad R-7)
Vakansies word gevolg soos bepaal deur die Departement van Onderwys. By uitsondering word aanpassings aan datums gemaak nadat met ouers daaroor gekommunikeer is. Ons sluit een week vroeër vir die September vakansie
'n Jaarlikse registrasiefooi van R 1900 vir alle leerders is betaalbaar vanaf September in die huidige jaar tot voor aanvang van die nuwe skooljaar. Hierdie is 'n administratiewe fooi en is nie terugbetaalbaar nie. Handboeke word, onder , by hierdie fooi ingesluit. Skoolfooie beloop R60 000 per jaar (R 5000 per maand oor 12 maande) en sluit al die addisionele vakke in. Klasgrootte is 'n maksimum van 12 leerders
Voorgeskrewe donkerblou en wit golfhempie met skoolwapen
Voorgeskrewe kort donkerblou skorts vir dogters en voorgeskrewe "boardshorts" vir seuns
Wit wasbare tekkies met wit enkelsokkies (dogters) en wit enkel of gewone sokkies (seuns) OF kaalvoet
Dogters se hare moet vasgemaak wees met wit, donkerblou of die voorgeskrewe groen haarrekkies/ kopbandjies ens.